Et skrik i mørket

***Et skrik i mørket*** (originaltittel: *Evil Angels*, internasjonalt kjent under tittelen *A Cry in the Dark*) er en australsk dramafilm fra 1988 regissert av Fred Schepisi. Filmen handler om et ungt, religiøst ektepar i Australia som mister sitt nyfødt barn til en dingo. Ingen var vitne til hendelsen og enkelte begynner å mistenke dem for selv å ha drept babyen. Politi og rettsvesen kobles inn og ekteparet må føre en årelang kamp for å bevise sin uskyld. Filmen tar utgangspunkt i John Brysons bok *Evil Angels* fra 1985 som var basert en virkelig hendelse fra Australia på 1980-tallet. Hovedrollene spilles av Meryl Streep og Sam Neill.  

*Et skrik i mørket* ble godt mottatt av anmelderne, men ble ingen publikumsuksess.

Den ble kåret til beste film ved Australian Film Institute Award. Meryl Streep ble tildelt prisen for beste kvinnelige skuespiller ved Filmfestivalen i Cannes.

Den hadde norsk kinopremiere den 18. mai 1989.

## Handling
Familien Chamberlain er på campingferie i den australske outback. Om kvelden gjør de i stand til grillparty og den lille jentungen sover alene i et telt. Plutselig hører de voksne et skrik og mor Lindy løper mot teltet til ungen. I det hun når teltet får hun et glimt av en dingo som forsvinner. Til sin forskrekkelse oppdager hun at barnet er borte og en desperat leteaksjon begynner. Moren mener babyen ble tatt av en dingo, men etter en stund begynner det å gå rykter om at hun selv drepte den. En lang dragkamp mellom henne og rettsvesenet starter og deler av befolkningen vender henne ryggen. Det faktum at paret er Syvendedagsadventister blir brukt mot dem og enkelte går så langt som å hevde at barnets død var ledd i en religiøs offerseremoni. Saken får en voldsom pressedekning. Etter syv års fengsling blir hun frikjent.

Filmen gjengir dramaet, og drøfter også detaljer og fakta som omga den oppsiktsvekkende saken.

## Om filmen

### Popularitet
*Et skrik i mørket* innbrakte tre millioner australske dollar i Australia og ca syv millioner amerikanske dollar i USA. 

Produksjonskostnadene var på omkring 15 millioner dollar.

### Anmelderne
Filmen ble godt mottatt av anmelderne. Blant annet så gav den amerikanske filmkritikeren Roger Ebert gav den 3 av 4 stjerner, mens Leonard Maltin gav den 3,5 av 4 stjerner.

Også de norsk anmelderne var positive. Blant annet så gav ''Dagbladets'' og *[[VG]]* den terningkast fem, mens *[[Aftenposten]]* gav den fire. Den norske DVD-nettstedet *CINERAMA* gav den terningkast seks i 2005.

### Priser
Filmen ble kåret til beste film ved Australian Film Institute Award. Den vant også kategoriene regi, manus og beste mannlige hovedrolle (Sam Neill) og beste kvinnelige hovedrolle (Meryl Streep).  

Meryl Streep ble tildelt prisen for beste skuespillerinne ved Filmfestivalen i Cannes. Hun vant en tilsvarende pris ved New York Film Critics Circle Award. Hun ble i tillegg nominert til Oscar for rollen.

## Rollebesetning
* Meryl Streep : Lindy Chamberlain
* Sam Neill : Michael Chamberlain
* Bruce Myles : Ian Barker
* Neil Fitzpatrick : John Phillips
* Charles Tingwell : Dommer James Muirhead
* Maurie Fields : Dommer Denis Barritt
* Nick Tate : Detective Charlwood
* Lewis Fitz-Gerald : Stuart Tipple

## Historisk bakgrunn
Saken mot ekteparet Chamberlain var basert på indisier og folkesnakk. Det fantes verken lik, våpen eller et klart motiv i drapssaken mot dem. Andre faktorer var fordommer mot parets religiøse oppfatninger; mangelfulle rettsmedisinske rapporter som ble tatt for god fisk; og et massehysteri som utviklet seg til en heksejakt.

Først i 2012 fastslo australsk rett at barnet ble drept av en dingo.

## Litteratur
* Bryson, John. *Evil Angels*. Ringwood, Australia: Penguin Books, 1985 (first edition). ISBN 0-670-80993-4.
* Chamberlain, Lindy. *Through My Eyes: Lindy Chamberlain, An Autobiography*. Melbourne, Australia: William Heinemann, 1990. ISBN 0-85561-331-9.

## Fotnoter


## Referanser


## Eksterne lenker
*